Sibani Luxury Tents | LekkeSlaap
Sibani Luxury Tents is op 'n privaat reservaat, 21,4 km vanaf Krugersdorp en 8,6 km vanaf die Wieg van die Mensdom geleë. Sibani Luxury Tents is ideaal vir diegene wat op soek is na 'n Bosveldwegbreek met toegang tot verskeie besienswaardighede in die omgewing.
Verblyf is beskikbaar in 4 luukse tente 'n entjie vanaf die lodge. Hierdie tente het elk 2 enkelbeddens of 'n koninggrootte-bed, en 'n oopplan-sitarea. Elke tent het toegang tot 'n privaat badkamer met 'n warm stort, wasbak en 'n spoeltoilet.
Let asb. dat gaste wat die tente gebruik nie toegang tot die swembad of WiFi het nie. Daar is ook nie kragtoevoer in die tente nie, maar wel 'n kragopwekker by die boma waar gaste hulle elektroniese toestelle kan laai as dit aangeskakel is.
Sibani Lodge is 3,6 km vanaf die kampterrein en bied 'n gemeenskaplike onthaalarea. Daar is ook 'n konferensiekamer wat gehuur kan word. Wildritte en wynproe kan ook gereël word.
Besienswaardighede in die area sluit die Sterkfonteingrotte, Nirox Foundation Sculpture Park, Krugersdorp Wildreservaat, Tarlton International Raceway en die Krugersdorp Gholfbaan in.
Langs die R563 Wieg van die Mensdom, Erfdeel 39 Plaas Danielsrust, nommer 518, 17 km vanaf Mogale City, 1739, Gauteng